2009 में उनकी शादी हुई और उसके बाद ही सफर शुरू हुआ ख्यातिवर्क्स का । एक बार वे इंटरनेट में सर्फ कर रही थी उसी दौरान उनकी नजर साइडलिक अार्टवर्क पर पढ़ी और जिस तरह से आर्टिस्ट ने स्केच पेन, क्रेयोन्स और विभिन्न तरह के कलरिंग मैटीरियल का प्रयोग किया था वो उन्हें बहुत आकर्षक लगा और उन्हें प्रेरणा मिली। उसके बाद ख्याति ने तय किया कि वे अपनी कला को भी लोगों तक पहुंचाएंगी और ख्यातिवर्क्स की उन्होंने शुरूआत की । काम आसान नहीं था क्योंकि उन्हें घर की जिम्मेदारियों को भी निभाना था नौकरी भी करनी थी और अपना नये काम को भी अंजाम देना था। लेकिन ख्याति ने सब कुछ बड़ी बखूबी से निभाया । उन्होंने खुद ही मग्स , नोटबुक्स , बुकमार्क्स, ग्रीटिंग कार्ड्स को डिजाइन किया जिसको लोगों ने खूब सराहा। इसके अलावा उन्होंने कई नई तरह की कलाकृतियां बनाई और लोगों के सामने उन्हें रखा। ख्यातिवर्क्स कहीं भीड़ में गुम न हो जाए इसके लिए ख्याति ने प्रोड़क्ट क्रियेटिंग तकनीक पर काम करना शुरू किया। वे खुद अकेली ही अपने काम को करती हैं इस काम को पूरा करने में वो किसी की सहायता नहीं लेती, वो हर काम को खुद अपने अंदाज में और अपनी तरह से करना चाहतीं हैं।